থাম্ব|অস্ট্রেলিয়ার মানচিত্রে হালকা লাল রঙে তাসমানিয়ার অবস্থান  অস্ট্রেলিয়ার মানচিত্র থেকে দেশটির অঙ্গরাজ্য তাসমানিয়া প্রায়শই বাদ পড়ে যায়। এই ধরনের ঘটনার পুনরাবৃত্তিতে তাসমানিয়ার বাসিন্দারা ক্ষুব্ধ হন।   বাদ পড়ার সবচেয়ে পুরনো ঘটনাবলি  ১৯০৯ সালে হোবার্টভিত্তিক ডেইলি পোস্ট পত্রিকায় প্রকাশিত একটি প্রতিবেদন অনুসারে, “কমনওয়েলথের অনেক মানচিত্রেই... সঠিকভাবে তাসমানিয়া দ্বীপটিকে প্রদর্শন করা হয় না।”   ১৯৮২ সালের কমনওয়েলথ গেমস  থাম্ব|১৯৮২ সালের কমনওয়েলথ গেমসের উদ্বোধনী অনুষ্ঠানে অংশগ্রহণকারীরা অস্ট্রেলিয়ার মানব মানচিত্র তৈরির সময়ে ভুলবশত তাসমানিয়াকে বাদ দিয়ে দেয়।  ১৯৮২ সালের কমনওয়েলথ গেমসের উদ্বোধনী অনুষ্ঠানে অংশগ্রহণকারীরা অস্ট্রেলিয়ার একটি মানচিত্র তৈরি করেন, যেখানে ভুলবশত তাসমানিয়া বাদ পড়ে যায়। ইংরেজ-বংশোদ্ভূত অস্ট্রেলীয় কবি অ্যান্ড্রু স্যান্ট এর প্রতিবাদে “অফ দ্য ম্যাপ” নামে একটি কবিতা লিখেন:  Identity deleted, Close to the Continent Who wouldn't make a fuss? There have been wars for less...   ২০১৪ সালের কমনওয়েলথ গেমস  ২০১৪ সালের কমনওয়েলথ গেমসে অস্ট্রেলীয় সাঁতারু দলকে অস্ট্রেলিয়ার মানচিত্র এবং ক্যাঙ্গারু ও এমুপাখির নকশা সংবলিত প্রশিক্ষণের একটি বিশেষ পোশাক সরবরাহ করা হয়। প্রাণীগুলোর বৈশিষ্ট্যপূর্ণ অবস্থান মানচিত্রে তাসমানিয়াকে ঢেকে দেয়। মানচিত্র থেকে তাসমানিয়া বাদ পড়ে যাওয়ায়, এই পোশাক নিয়ে সমালোচনা শুরু হয়। তাসমানিয়ার প্রধানমন্ত্রী উইল হজম্যান এই ঘটনাকে “অনস্ট্রেলীয় এবং ক্ষমার অযোগ্য” বকে অভিহিত করেন।   অন্যান্য ঘটনা  থাম্ব|১৯৯৫ সালে পর্তুগাল পর্তুগালের অস্ট্রেলিয়া আবিষ্কার তত্ত্বের স্মরণে ২০০ এস্কুদু মূল্যমানের স্মারক মুদ্রা বাজারে ছাড়ে। এতে অস্ট্রেলিয়ার মানচিত্র দেখানো হলেও, তাসমানিয়াকে অন্তর্ভুক্ত করা হয়নি। থাম্ব|upright|বোর্ডগেম রিস্ক-এ অস্ট্রেলিয়ার মানচিত্র দেখানো হলেও তাসমানিয়ার মানচিত্র দেখানো হয়নি।   মেলবোর্নে অনুষ্ঠিত ১৯৫৬ গ্রীষ্মকালীন অলিম্পিক প্রতিযোগিতায় অস্ট্রেলীয় ক্রীড়াবিদদের পোশাকে তাসমানিয়া বাদে অস্ট্রেলিয়ার মানচিত্র খচিত ছিল।Image of Shirley Strickland in her Australian tracksuit at the 1956 Olympic Games  ১৯৯৩ সালে রেসিং গেম টপ গিয়ার ২ অস্ট্রেলেশিয়ার দেশ নির্বাচনের মানচিত্রে তাসমানিয়া অন্তর্ভুক্ত করেনি।  ২০০০ সালের সিডনি অলিম্পিকের আনুষ্ঠানিক অনেক নথি ও প্রচারপত্রে তাসমানিয়া ছাড়া অস্ট্রেলিয়ার মানচিত্র ব্যবহার করা হয়েছিল।  ২০০৮ সালের অস্ট্রেলিয়া চলচ্চিত্রের কয়েকটি প্রচারপত্রে অস্ট্রেলিয়ার মানচিত্র থেকে তাসমানিয়া বাদ পড়ে যায়।  ২০১২ সালে আর্নট’স বিস্কুটস অস্ট্রেলিয়ার মূল ভূখণ্ডের আকৃতির বিস্কুট বাজারে আনে।  ২০১৩ সালে দক্ষিণ অস্ট্রেলিয়ার গৃহীত একটি লোগোতে তাসমানিয়া বাদ পড়ে গিয়েছিল।  ২০১৬ সালে অস্ট্রেলিয়া দিবসের টুপিতে তাসমানিয়া বাদ পড়ে যাওয়ার জেরে উলসওয়ার্থ সুপারমার্কেটস বাজার থেকে পণ্যটি তুলে নিতে বাধ্য হয়।  ২০১৯ সালে থিনস ক্রিস্পস পাই ও সস ফ্ল্যাভারের ক্রিস্পস বাজারে আনে, যার প্যাকেজিংয়ে তাসমানিয়ার মানচিত্র বাদ পড়ে যায়।  বোর্ডগেম রিস্ক-এর বহু সংস্করণে তাসমানিয়া (অথবা নিউজিল্যান্ড) বাদ পড়ে যায়।   অদৃশ্যতার অবস্থা প্রদর্শনী ২০২২  ২০২২ সালের অক্টোবর মাসে প্রকাশক হ্যামিশ থম্পসন “স্টেট অব ইভিজিবিলিটি” বা “অদৃশ্যতার অবস্থা” নামে একটি প্রদর্শনীর আয়োজন করেন। এতে তাসমানিয়ার মানচিত্র বাদ পড়ে যাওয়া এমন অস্ট্রেলিয়ার জাতীয় মানচিত্র, স্যুভেনির ও যুক্তরাষ্ট্রীয় স্মারক প্রদর্শিত হয়। এই আয়োজন অনেকের দৃষ্টি আকর্ষণ করে এবং অস্ট্রেলিয়াব্যাপী স্থানীয় ও জাতীয় সংবাদমাধ্যমে গুরুত্বের সাথে প্রকাশিত হয়।   আরও দেখুন   মানচিত্র থেকে নিউজিল্যান্ডের বিবর্জন   তথ্যসূত্র   তাসমানিয়া বিষয়শ্রেণী:বিশ্ব মানচিত্র তাসমানিয়া বিষয়শ্রেণী:তাসমানিয়ার ইতিহাস